Dňa 7.3.2019 sa uskutočnilo v B. Bystrici zasadnutie Výkonného výboru SsFZ, ktorý okrem iných:

**Zobral na vedomie**:

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* informácie predsedu ŠTK a Vl. Remeselníka, povereného vedením KM, o pripravenosti jarnej časti súťažného ročníka 2018/2019,
* plán vzdelávacích aktivít trénerov v pôsobnosti TMK SsFZ v roku 2019,
* informáciu predsedu HK a vedúceho sekretára o platobnej disciplíne FK v pôsobnosti SsFZ,
* informáciu predsedu KR o pripravenosti seminára R a DZ súťaží SsFZ 8. – 10. 3. 20119,

**Prerokoval:**

* prípravu Konferencie SsFZ, ktorá sa uskutoční 6.5.2019 v B. Bystrici,
* program rokovania Konferencie SsFZ a jej organizačné zabezpečenie,
* prípravu voľby člena VV SsFZ – zástupcu rozhodcov,
* návrh na úpravu a doplnenie Stanov SsFZ, ktorých znenie bude v programe najbližšej Konferencie SsFZ,
* návrh HK SsFZ na úpravu textu RS SsFZ 2018/2019, kap. XXIII., bodov 1. – 5.,
* návrh KM SsFZ na spôsob úpravy súťaží dorastu v pôsobnosti SsFZ od ročníka 2019/2020, v súvislosti s reorganizáciu II. DL v riadení SFZ,

**Schválil:**

* návrh programu Konferencie SsFZ 6.5.2019:
1. Otvorenie a prehlásenie, že konferencia sa koná v zmysle Stanov SsFZ
2. Schválenie pracovného predsedníctva, mandátovej a návrhovej komisie, skrutátorov a overovateľov zápisnice
3. Schválenie programu konferencie
4. Kontrola plnenia uznesení z poslednej konferencie SsFZ
5. Správa o činnosti VV SsFZ od Konferencie SsFZ 4.10.2018.
6. Príhovor predsedu SsFZ
7. Správa mandátovej komisie
8. Správa Revíznej komisie SsFZ
9. Voľba člena VV SsFZ – zástupcu rozhodcov a člena Volebnej komisie SsFZ
10. Výročná správa SsFZ za rok 2018
11. Schválenie rozpočtu SsFZ na rok 2019
12. Opatrenia a podnety rozvoja futbalu v pôsobnosti SsFZ v rokoch 2018 – 2021 (priebežná hodnotiaca správa)
13. Návrh na úpravu a doplnenie Stanov SsFZ
14. Diskusia
15. Informácia o prijatých uzneseniach
16. Záver
* finančný príspevok pre FK a ObFZ v pôsobnosti SsFZ na podporu vybraných turnajov mládeže pre rok 2019 (zoznam prijímateľov bude zverejnený v krátkom čase na stránke SsFZ v časti VÝKONNÝ VÝBOR),
* finančný príspevok z rezervy vybraných turnajov vo výške 200 € pre FK VIX Žilina na turnaj prípraviek dievčat ročník 2006,
* finančný príspevok vo výške po 2.000 € na činnosť vybraných FK z projektu Finančná podpora na rozvoja mládežníckeho futbalu v SsFZ nasledovne: Tatran Krásno nad Kysucou, Pokrok Stará Bystrica, ČK Čierne, Oravan Or. Jasenica, ŠK Bešeňová, Máj Ružomberok-Černová, ŠKM L. Hrádok, Družstevník L. Štiavnica, ŠK Dynamo Diviaky, MFK Revúca, FK Iskra Hnúšťa, Slovan Kúpele Sliač, B. Štiavnica - Št. Bane a Jednota Bánová,
* spôsob úpravy súťaží dorastu v pôsobnosti SsFZ od ročníka 2019/2020, v súvislosti s reorganizáciu II. DL v riadení SFZ, podrobnejšie v dokumente (varianta B), ktorý nájdete v krátkom čase na stránke SsFZ v časti VÝKONNÝ VÝBOR, prípadne v časti KOMISIE – KM – Materiály,
* predbežne schválil návrh termínovej listiny súťaží dospelých SsFZ pre súťažný ročník 2019/2020,
* na návrh predsedu HK zmenu RS SsFZ v kapitole XXIII. Hospodárske náležitosti, body 1. – 5., text príslušných ustanovení RS, platný od jarnej časti súťažného ročníka 2018/2019 zverejní HK vo svoje správe v budúcom Spravodajcovi č. 35,
* Martina Balka, ako kandidáta VV SsFZ na voľbu člena VV SsFZ – zástupcu rozhodcov,
* na návrh predsedu RK SsFZ Milana Škorníka za podpredsedu Revíznej komisie SsFZ.